ઇન્ટરનેશનલ ડેસ્કઃ અમેરિકા તરફથી રદ કરવામાં આવેલી સૈન્ય મદદને પાકિસ્તાને લેણાંની રકમ ગણાવી છે. પાકિસ્તાનના વિદેશ મંત્રી શાહ મહેમૂદ કુરૈશીએ કહ્યું કે, અમેરિકાના કોએલિશન સપોર્ટ ફંડ (સીએસએફ)માં અમારો પણ હિસ્સો છે. તેને પાકિસ્તાન પહેલેથી જ ખર્ચ કરી ચૂક્યું છે. અમેરિકા જે આપી રહ્યું છે, તે મદદ નહીં ભૂતપૂર્વ ખર્ચની ચૂકવણી છે. અમેરિકાએ શનિવારે પાકિસ્તાનને આપવામાં આવતી 300 મિલિયન ડોલર (2130 કરોડ રૂપિયા)ની મદદને રદ કરી હતી. એમ પણ કહ્યું કે, ઇસ્લામાબાદ આતંકવાદીઓ સામે સખત કાર્યવાહી કરવામાં નિષ્ફળ રહ્યું.